**NOTĂ DE FUNDAMENTARE**

**Secțiunea 1.**

**Titlul actului normativ**

|  |
| --- |
| **Hotărâre a Guvernului pentru aprobarea Notei de fundamentare privind necesitatea și oportunitatea efectuării cheltuielilor aferente proiectului de investiții „Sistem electronic de tarifare rutieră - Lot 1 - Sistem informatic centralizat”** |

**Secțiunea 2.**

**Motivul emiterii actului normativ**

|  |  |
| --- | --- |
| 2.1. Sursa proiectului | Prin prezentul proiect de hotărâre a Guvernului se propune aprobarea Notei de fundamentare privind necesitatea și oportunitatea efectuării cheltuielilor aferente proiectului de investiții „Sistem electronic de tarifare rutieră - Lot 1 - Sistem informatic centralizat”, a cărei finanțare se realizează din fonduri externe rambursabile, în cadrul Planului Național de Redresare și Reziliență (PNRR), Componenta 4 – Transport sustenabil, Reforma R1 - Transport sustenabil, decarbonizare și siguranță rutieră / Investiția I.3 - Dezvoltarea infrastructurii rutiere sustenabile pe rețeaua TEN-T, taxarea rutieră, managementul traficului și siguranța rutieră şi de la bugetul de stat, prin bugetul Ministerului Transporturilor și Infrastructurii, în limita sumelor aprobate cu această destinaţie, conform programelor de investiţii publice aprobate potrivit legii. |
| 2.2. Descrierea situației actuale | În prezent, în conformitate cu prevederile Ordonanței Guvernului nr. 15/2002 privind aplicarea tarifului de utilizare și a tarifului de trecere pe rețeaua de drumuri naționale din România, tarifele sunt aplicate pentru toate categoriile de vehicule rutiere:   * în funcție de durata de utilizare a rețelei de drumuri naționale din România (rovinieta); * în funcție de numărul de treceri efectuate la podurile (interne) peste Dunăre,   fără a ține cont de clasa de emisii (EURO) a acestora.  Sumele încasate din aceste tarife se constituie venit la bugetul Companiei Naţionale de Administrare a Infrastructurii Rutiere – S.A. și sunt utilizate pentru finanțarea activității de întreținere și administrare a rețelei de drumuri naționale din România.  Infrastructura de transport în România reprezintă una dintre problemele majore ale țării în momentul de față din cauza absenței unei rețele satisfăcătoare de transport rutier. Datorită insuficienței finanțării, gradului de uzură și managementului deficitar, cu efecte negative asupra accesibilității regiunilor României la piețe internaționale și nivelului intern de competitivitate, acestea vin cu impact negativ semnificativ asupra stării economice şi sociale a țării.  În contextul noii politici europene în domeniul transporturilor, ce prevede realizarea unei rețele europene integrate orientată spre dezvoltarea unei rețele centrale, cu termen de finalizare 2030 și a unei rețele globale ce va susține rețeaua centrală, cu termen de finalizare 2050, România va trebui să continue investițiile în infrastructura de transport, orientate spre dezvoltarea coridoarelor multimodale transnaționale care traversează România, corelat cu prioritățile naționale specifice.  În ceea ce privește ansamblul sistemului de transport, Raportul privind definirea problemelor, parte a Master Planului General de Transport, evidențiază creșterea constantă a ponderii transportului rutier și a declinului cotei de piață a transportului feroviar. Conform analizei Master Planului General de Transport, problemele sectorului rutier sunt complexe: întreținerea inadecvată, deficitul de infrastructură, siguranța traficului și guvernanța.  Având în vedere atingerea obiectivelor definite pentru asigurarea implementării unui transport sustenabil, prin implementarea măsurii Decarbonizarea transportului rutier în conformitate cu principiul „poluatorul plătește”, un prim pas a constat în aprobarea pachetului legislativ necesar pentru implementarea noului sistem de taxare/impozitare.  În acest sens, a fost aprobată Legea nr. 226/2023 privind aplicarea unor tarife rutiere pe rețeaua de drumuri naționale din România, lege care transpune în legislația națională prevederile Directivei 1999/62/CE a Parlamentului European și a Consiliului din 17 iunie 1999 de aplicare a taxelor la vehiculele grele de marfă pentru utilizarea anumitor infrastructuri, cu modificările si completările ulterioare.  Totodat[, Directiva (UE) 2019/520 a Parlamentului European și a Consiliului din 19 martie 2019 privind interoperabilitatea sistemelor de taxare rutieră electronică și facilitarea schimbului transfrontalier de informații cu privire la neplata taxelor rutiere în cadrul Uniunii, a fost transpusă în legislația națională prin Ordonanța Guvernului nr. 8/2022 privind interoperabilitatea sistemelor de tarifare rutieră electronică și facilitarea schimbului transfrontalier de informații cu privire ta neplata tarifelor rutiere, publicată în Monitorul Oficial at României, Partea I, nr. 94 din 31 ianuarie 2022.  Scopul urmărit prin Directiva (UE) 2019/520 este acela de a asigura utilizarea pe scară largă a sistemelor de tarifare rutieră electronică în statele membre și țările învecinate și să existe, pe cât posibil, sisteme interoperabile fiabile, ușor de utilizat și eficiente din punct de vedere al costurilor, care să permită dezvoltarea viitoare a politicii de tarifare rutieră la nivelul Uniunii Europene și evoluțiile tehnice viitoare. Prin urmare, este necesară realizarea interoperabilității sistemelor de tarifare rutieră electronică, pentru a reduce costurile și sarcinile legate de plata tarifelor rutiere pe întreg teritoriul Uniunii Europene.  Necesitatea aprobării prezentului proiect de hotărâre a Guvernului reiese din obligațiile asumate de către România prin Planul Național de Redresare și Reziliență (PNRR).  La „Componenta C4 – Transport sustenabil” din Planul Național de Redresare și Reziliență (PNRR), este prevăzută ca măsură de reformă, Reforma 1. Transport sustenabil, decarbonizare și siguranță rutieră/ Decarbonizarea rutieră în conformitate cu principiul „poluatorul plătește”.  Jalonul prevăzut în Planul Național de Redresare și Reziliență (PNRR) pentru această măsură de reformă este Jalonul 59: „*Intrarea în vigoare a legii pentru punerea în aplicare a pachetului legislativ referitor la punerea în aplicare a unui nou sistem de taxare bazat pe distanța parcursă pentru vehiculele grele de marfă (camioane) și a unor taxe mai mari de proprietate pentru cele mai poluante vehicule de pasageri (autoturisme/autobuze/autocare), pe baza principiului „poluatorul plătește” și a principiului impozitării ecologice.*  Noul sistem de taxare pentru vehicule rutiere trebuie să includă:   * nivelul specific al taxelor în funcție de distanța parcursă și criterii clare pentru taxarea vehiculelor grele în conformitate cu principiul „poluatorul plătește”; * stimulente pentru vehicule și moduri de transport nepoluante/cu emisii scăzute; * un sistem de descurajare a utilizării celor mai poluante vehicule, inclusiv prin măsuri fiscale/financiare, prin intermediul nivelurilor taxelor de proprietate pentru cele mai poluante vehicule de pasageri; * utilizarea veniturilor pentru a sprijini întreținerea drumurilor și noi investiții în transportul sustenabil; * transferul a 10 % din traficul rutier (călători și mărfuri) către transportul feroviar între 2020 și 2026,   calendarul pentru operaționalizarea deplină a sistemului de taxare având ca termen limită T2-2026.  În aceste condiții, Compania Națională de Administrare a Infrastructurii Rutiere – S.A., ca entitate desemnată să perceapă tarife rutiere pe rețeaua de drumuri de interes național din Romania, conform Ordonanței Guvernului nr. 8/2022 privind interoperabilitatea sistemelor de tarifare rutieră electronică și facilitarea schimbului transfrontalier de informații cu privire la neplata tarifelor rutiere, și-a propus definirea și instituirea unui nou sistem informatic integrat de tarifare rutieră, în vederea managementului, gestiunii și controlului aplicării tarifului de trecere (TollRo) și a tarifului de utilizare (rovinieta), în conformitate cu prevederile Legii nr. 226/2023.  Pentru introducerea sistemului de tarifare rutieră electronică în România, proiectul a fost împărțit în trei etape de implementare, respectiv:   * Etapa I: Sistem electronic de tarifare rutieră, Lot 1 - Sistem informatic centralizat; * Etapa II: Sistem electronic de tarifare rutieră, Lot 2 - achiziția de echipamente hardware și licențe software destinate dotării obiectivelor fixe și mobile de control; * Etapa III: Sistem electronic de tarifare rutieră, Lot 3 - Identificarea amplasamentelor de control de pe rețeaua de drumuri naționale din România și realizarea infrastructurii.   Noul sistem de tarifare rutieră trebuie să integreze atât un mod de tarifare ce are la bază perioada de utilizare a infrastructurii rutiere (time based) pentru autoturisme, autobuze, autocare și vehiculele de transport marfă cu masa totală maximă autorizată (MTMA) 3,5 tone, cât și un mod de tarifare în funcție de distanța parcursă (distance based) pentru vehiculele de transport marfă cu masa maximă autorizată (MTMA) > 3,5 tone.  În cazul acestora din urmă, sistemul de tarifare rutieră electronică va asigura:   * identificarea, în permanentă, a traseului urmat de un vehicul pe rețeaua de drumuri naționale (prin intermediul unui echipament de bord - OBE sau prin intermediul unei aplicații destinată sistemelor de operare a telefoanelor mobile, conectate la satelit/ rețele de comunicații mobile) sau în baza unei declarații a utilizatorului - tichet de rută în format electronic); * stabilirea în mod automat a tarifului datorat în funcție de distanța parcursă cu acest vehicul pe categorii de drum și de caracteristicile vehiculului (MTMA, nr. de axe); * virarea tarifului datorat de utilizator în contul C.N.A.I.R.- S.A.; * interoperabilitatea cu sistemele de tarifare rutieră electronică din statele membre ale UE și facilitarea schimbului transfrontalier de informații cu privire la neplata tarifelor rutiere.   Totodată, în vederea aplicării principiului „poluatorul plătește”, prevăzut atât în Directiva (UE) 362/2022 de modificare a Directivelor 1999/62/CE, 1999/37/CE și (UE) 2019/520, în ceea ce privește taxarea vehiculelor pentru utilizarea anumitor infrastructuri, cât și în Legea nr. 226/2023, noul sistem de tarifare rutieră trebuie să asigure aplicarea tarifelor rutiere în funcție de clasa de emisii (EURO) a vehiculelor.  În cadrul primei etape a proiectului „Sistem electronic de tarifare rutieră - Lot 1 - Sistem informatic centralizat”, se are în vedere:   * livrarea de echipamente hardware în două centre de date (site principal - CESTRIN și site secundar, aparținând STS - Brașov); * instalarea și configurarea echipamentelor hardware în ambele centre de date; * livrarea de componente software; * instalarea componentelor software în ambele centre de date; * analiza, proiectarea și dezvoltarea de module software specifice proiectului; * migrarea datelor din vechiul sistem de tarifare (S1EGMCR) pe noul sistem de tarifare; * asigurarea suportului tehnic pentru o durată de 5 ani pentru toate componentele sistemului.   Valoarea totală a investiției este de **236.486.300,00** **lei, fără TVA** **(281.418.697,00 lei cu TVA).**  În conformitate cu prevederile art. 42 alin. (1) lit. a) din Legea nr. 500/2002 privind finanțele publice, cu modificările și completările ulterioare, este necesară aprobarea Guvernului pentru Nota de fundamentare privind necesitatea și oportunitatea efectuării cheltuielilor aferente categoriilor de investiții incluse la poziția C „Alte cheltuieli de investiții” din programele de investiții publice și a căror valoare depășește 100 milioane lei, motiv pentru care s-a elaborat prezentul proiect de hotărâre a Guvernului.  Ulterior aprobării prezentului proiect de act normativ, se va proceda la introducerea proiectului de investiții în Legea nr. 9/2025 a bugetului de stat pe anul 2025. |
| 2.3.Schimbări preconizate | Prin prezentul proiect de act normativ se urmărește aprobarea Notei de fundamentare privind necesitatea şi oportunitatea efectuării cheltuielilor aferente proiectului de investiții „Sistem electronic de tarifare rutieră - Lot 1 - Sistem informatic centralizat”, prevăzută în anexa care face parte integrantă din prezenta hotărâre. |
| 2.4. Alte informații | Nu au fost identificate. |

**Secțiunea 3.**

**Impactul socio-economic**

|  |  |
| --- | --- |
| 3.1. Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de hotărâre a Guvernului nu se referă la acest domeniu. |
| 3.2. Impactul social | Proiectul de hotărâre a Guvernului nu se referă la acest domeniu. |
| 3.3. Impactul asupra drepturilor şi libertăţilor fundamentale ale omului | Proiectul de hotărâre a Guvernului nu se referă la acest domeniu. |
| * 1. Impactul macroeconomic      1. Impactul asupra economiei şi asupra principalilor indicatori macroeconomici      2. Impactul asupra mediului concurenţial şi domeniului ajutoarelor de stat | Proiectul de hotărâre a Guvernului nu se referă la acest domeniu. |
| * 1. Impactul asupra mediului de afaceri | Proiectul de hotărâre a Guvernului nu se referă la acest domeniu. |
| * 1. Impactul asupra mediului înconjurător | Proiectul de hotărâre a Guvernului nu se referă la acest domeniu. |
| 3.7. Evaluarea costurilor şi beneficiilor din perspectiva inovării şi digitalizării | Proiectul de hotărâre a Guvernului nu se referă la acest domeniu. |
| 3.8. Evaluarea costurilor şi beneficiilor din perspectiva dezvoltării durabile | Proiectul de hotărâre a Guvernului nu se referă la acest domeniu. |
| 3.9.Alte informaţii | Nu au fost identificate |

**Secțiunea 4.**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe cinci ani |
| - mii lei - | | | | | | |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat: |  |  |  |  |  |  |
| (i) contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor bugetare |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:  a) fişa financiară prevăzută la art. 15 din Legea nr. [500/2002](file:///C:\Users\user\sintact%204.0\cache\Legislatie\temp197918\00057056.htm) privind finanţele publice, cu modificările şi completările ulterioare, însoţită de ipotezele şi metodologia de calcul utilizată;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de hotărâre a Guvernului nu se referă la acest domeniu. | | | | | |
| 4.8. Alte informații | Finanțarea proiectului de investiții se realizează din fonduri externe rambursabile, în cadrul Planului Național de Redresare și Reziliență (PNRR), Componenta 4 – Transport sustenabil, Reforma R1 - Transport sustenabil, decarbonizare și siguranță rutieră / Investiția I.3 - Dezvoltarea infrastructurii rutiere sustenabile pe rețeaua TEN-T, taxarea rutieră, managementul traficului și siguranța rutieră şi de la bugetul de stat, prin bugetul Ministerului Transporturilor și Infrastructurii, în limita sumelor aprobate cu această destinaţie, conform programelor de investiţii publice aprobate potrivit legii. | | | | | |

**Secțiunea 5.**

**Efectele proiectului de act normativ asupra legislației în vigoare**

|  |  |
| --- | --- |
| 5.1.Măsuri normative necesare pentru aplicarea prevederilor proiectului de act normativ.  a) acte normative în vigoare ce vor fi modificate sau abrogate, ca urmare a intrarii în vigoare a proiectului de act normativ; | Proiectul de hotărâre a Guvernului nu se referă la acest domeniu. |
| 5.2.Impactul asupra legislației în domeniul achiziţiilor publice  a)descrierea impactului legislativ  b)prezentarea normelor cu impact la nivel operaţional/tehnic | Proiectul de hotărâre a Guvernului nu se referă la acest domeniu. |
| 5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE).  5.3.1. Măsuri normative necesare transpunerii directivelor UE  a)tipul, titlul, numărul şi data directivei UE ale cărei cerințe sunt transpuse de proiectul de act normativ;  b)obiectivele directivei UE;  c)tipul de transpunere a directivei UE în cauză  d)termenele-limită pentru transpunerea directivelor UE vizate  5.3.2. Măsuri normative necesare aplicării actelor legislative ale UE.  a)justificarea necesității adoptării măsurilor incluse în proiect în vederea aplicării actului legislativ al UE;  b)tipul, titlul, numărul şi data actului legislativ al UE pentru care se creează cadrul de aplicare. | Proiectul de hotărâre a Guvernului nu se referă la acest domeniu. |
| 5.4. Hotărâri ale Curții de Justiție a Uniunii Europene | Proiectul de hotărâre a Guvernului nu se referă la acest domeniu. |
| 5.5. Alte acte normative și/sau documente internaționale din care decurg angajamente asumate | Proiectul de hotărâre a Guvernului nu se referă la acest domeniu. |
| 5.6. Alte informații | Nu au fost identificate. |

**Secțiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informații privind neaplicarea procedurii de participare la elaborarea actelor normative | Proiectul de hotărâre a Guvernului nu se referă la acest domeniu. |
| 6.2.Informaţii privind procesul de consultare cu organizații neguvernamentale, institute de cercetare şi alte organisme implicate | Proiectul de hotărâre a Guvernului a fost publicat pe site-ul Ministerului Transporturilor și Infrastructurii. |
| 6.3. Informații despre consultările organizate cu autoritățile administrației publice locale | Proiectul de hotărâre a Guvernului nu se referă la acest domeniu. |
| 6.4.Informaţii privind puncte de vedere/opinii emise de organisme consultative constituite prin acte normative | Proiectul de hotărâre a Guvernului nu se referă la acest domeniu. |
| 6.5.Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul de hotărâre a Guvernului nu se referă la acest domeniu. |
| 6.6 Alte informaţii | Nu au fost identificate. |

**Secțiunea 7.**

**Activități de informare publică privind elaborarea şi implementarea proiectului de act normativ**

|  |  |
| --- | --- |
| 7.1.Informarea societății civile cu privire la elaborării proiectului de act normativ | Proiectul are caracter individual, sens în care nu sunt incidente dispozițiile Legii nr. 52/2003 privind transparența decizională în administrația publică, cu modificările și completările ulterioare. |
| 7.2.Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății şi securității cetățenilor sau diversității biologice | Proiectul de hotărâre a Guvernului nu produce nici un impact asupra acestui domeniu. |
| 7.3. Alte informații | Nu au fost identificate |

**Secțiunea 8.**

**Măsuri de implementare**

|  |  |
| --- | --- |
| 8.1. Măsurile de punere în aplicare a proiectului de act normativ | Proiectul de hotărâre a Guvernului nu se referă la acest domeniu. |
| 8.2. Alte informații | Nu au fost identificate. |

Pentru considerentele de mai sus, am elaborat alăturat proiectul de Hotărâre a Guvernului pentru aprobarea Notei de fundamentare privind necesitatea și oportunitatea efectuării cheltuielilor aferente proiectului de investiții „Sistem electronic de tarifare rutieră - Lot 1 - Sistem informatic centralizat”,care, în forma prezentată, a fost avizat de ministerele interesate și pe care îl supunem aprobării.

**MINISTRUL TRANSPORTURILOR**

**ȘI INFRASTRUCTURII**

**SORIN MIHAI GRINDEANU**

**AVIZĂM:**

**VICEPRIM – MINISTRU**

**MARIAN NEACȘU**

**VICEPRIM –MINISTRU,**

**MINISTRUL FINANȚELOR**

**TÁNCZOS BARNA**

**SECRETAR DE STAT**

**IONEL SCRIOȘTEANU**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECȚIA JURIDICĂ**

**DIRECTOR**

**MARIUS TOADER**

**DIRECȚIA ECONOMICĂ**

**DIRECTOR**

**LAURA DIANA GÎRLĂ**

**DIRECȚIA TRANSPORT RUTIER**

**DIRECTOR**

**ADRIANA KALAPIS**